Diari Oficial de la Generalitat Valenciana


Sumari del DOGV 537, del 02-03-1987 (1987/808274)

RESOLUCIÓ de 17 de febrer de 1987, de la Direcció General d'Educació Bàsica i Ensenyaments Especials, per la qual es convoca l'activitat de les Escoles Viatgeres.
------------------------------------------------------------------------------------------------------------------------------------------------------------------

### Dades del document

Número de DOGV
:   537

Data del DOGV
:   02-03-1987

Secció del DOGV
:   ALTRES DISPOSICIONS

Número del document
:   1987/808274


Data del document
:   17-02-1987

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 17 de febrer de 1987, de la Direcció General d'Educació Bàsica i Ensenyaments Especials, per la qual es convoca l'activitat de les Escoles Viatgeres.  
D'uns anys ençà la Conselleria de Cultura, Educació i Ciència de la Generalitat Valenciana, en col·laboració amb el Programa d'Alumnes del Ministeri d'Educació i Ciència, està desplegant les campanyes d'Escoles Viatgeres.   
Dos són els grans objectius que emmarquen aquesta experiència: d'una banda el descobriment de la Comunitat a visitar (geografia, historia, cultura, costums, etc.,) i d'una altra la convivència de grups de diferents comunitats en el desenrotllament de l'anterior objectiu.   
Per tot això, i d'acord amb el que disposa l'Ordre Ministerial de 13 de març de 1986 (BOE del 16-2-87), que regula les ajudes als alumnes que realitzen l'activitat d'Escoles Viatgeres, i en virtut de les competències del Reial Decret 2093/83, de 28 de juliol, aquesta Direcció General ha resolt,   
Primer. Podran sol·licitar ajudes per a participar en el Programa d'Escoles Viatgeres els alumnes que cursen 6é, 7é i 8é en Centres Públics i Privats d'Educació General Bàsica de la Comunitat Valenciana.   
Segon. Els alumnes que hi participen s'integraran en grups de disset alumnes cada un, acompanyats per un professor del centre.   
Tercer. Les rutes i el nombre de grups que les recorreran són les que es detallen en l'Annex I d'aquesta Resolució.   
Quart. El recorregut de les Rutes s'iniciarà el diumenge de cada setmana, amb l'arribada dels grups al cap de Ruta i acabarà el dissabte següent.   
Cinqué   
1. Els Directors dels Centres, els alumnes dels quals desitgen de participar, trametran les sol·licituds acompanyades de l'autorització paterna (Annex II), per qualsevol dels mitjans establerts en l'article 66 de la Llei de Procediment Administratiu, al Servei Territorial de Cultura i Educació corresponent, amb indicació dels grups que podrien formar-se i el professorat encarregat d'acompanyar-los.   
2. El termini de presentació de sol·licituds serà de 20 dies naturals comptats a partir de la data de publicació d'aquesta Resolució en el Diari Oficial de la Generalitat Valenciana.   
Sisé.   
l. En cada Servei Territorial de Cultura i Educació seran seleccionades totes les sol·licituds presentades en ordre de preferència per una Comissió que estarà composta pels membres següents:   
- President: Director Territorial de Cultura i Educació o persona en qui delegue.   
- Vocals: el Cap de la Unitat d'Inspecció Educativa; el Cap de la Secció d'Activitats Culturals; Dos directors de centres d'Educació General Bàsica, un de Centre Públic i un altre de Centre Privat, designats pel Director Territorial de Cultura i Educació corresponent; Dos pares d'alumnes, un en representació dels Centres Públics i un altre dels Centres Privats, designats per les Federacions d'Associacions de Pares d'Alumnes corresponents; l'Inspector Coordinador del Programa de Centres que hi farà de Secretari de la Comissió.   
2. Per a l'ordenació preferent es tindran en compte els criteris següents:   
a) Les característiques socioeconòmiques de la zona on està ubicat el centre docent sol·licitant.   
b) Tindran preferència els alumnes que provenen de zones rurals, cinturons perifèrics o suburbials i zones d'acció educativa preferent.   
c) Els centres que no han participat en altres campanyes de l'experiència Escoles Viatgeres.   
Seté  
1. Les ajudes comprendran els aspectes següents:   
- El transport amb ferrocarril des de l'estació de tren més pròxima al lloc d'origen fins a la capçalera de ruta i a l'inrevés d'acord amb el conveni entre el Ministeri d'Educació i Ciència i RENFE.   
- Les despeses d'allotjament i manutenció als Centres d'acollida.   
- Les despeses de transport per carretera corresponents al trajecte de cada ruta.   
- La cobertura de riesgos durante el período de duración de las escuelas viajeras, mediante póliza de accidentes que a tales efectos suscribirá la Conselleria de Cultura, Educación y Ciencia.   
-A los beneficiarios que recorran rutas fuera de la península se'ls assegurarà el corresponent transport (aeri o marítim) des de la península fins a la capçalera de ruta i a l'inrevés.   
2. El model de gratificació a cada Professor acompanyant s'elevarà a 10.000 pessetes.   
Vuité  
1. Cada grup d'alumnes participants haurà de trametre després d'haver recorregut la ruta i en un termini màxim de tres mesos des que acabà, una Memòria d'Avaluació (per duplicat) a la Direcció General d'Educació Bàsica i Ensenyaments Especials, Servei de Centres.   
2. La Memòria d'Avaluació haurà de ser presentada en tamany Din-A-4 i amb una extensió no superior a 15 folis, Comptarà almenys amb els apartats següents:   
a) Objectius realitzats: arreplegarà els objectius de l'Escola Viatgera, les característiques del grup, les activitats programades per endavant i els mitjans d'avaluació dels resultats.   
b) Diari: on es reflectirà de manera seqüencial, el desplegament de les activitats i la seu adequació amb els objectius proposats.   
c) Avaluació dels resultats : reflectiran no només els coneixements adquirits pel grup durant el desplegament de l'Escola Viatgera sinó també i fonamentalment les actituds suscitades en els alumnes pel contacte amb d'altres cultures, la seua capacitat per a participar en la vida de les comunitats visitades, i el nivell d?anàlisi crítica i d'elaboració d'alternatives davant els problemes locals assolits pel col lectiu.   
Nové. La Direcció General d'Educació Bàsica i Ensenyaments Especials dictarà la Resolució oportuna una vegada arreplegats els llistats ordenats per preferència des dels diversos Serveis Territorials de Cultura i Educació (aquesta ordenació serà tramesa al Servei de Centres abans del 20 de març de 1987). Els Centres seleccionats seran notificats d'aquesta Resolució que es publicarà en el Diari Oficial de la Generalitat Valenciana.   
València, 17 de febrer de 1987.- El Director General d'Educació Bàsica i Ensenyaments Especials.   
ANNEX I  
DISTRIBUCIO DE GRUPS DE LA COMUNITAT VALENCIANA QUE PARTICIPARAN EN EL PROGRAMA D'ESCOLES VIATGERES  
 RUTA NOMBRE DE GRUPS  
 ANDALUCIA 3  
 CANÁRIES 1  
 GALICIA 2  
 PAS BASC 1  
 SARAGOSSA 2  
 ASTURIES 1  
 BALEARS 2  
 CANTÁBRIA 1  
 TOLEDO 3  
 SALAMANCA 3  
 SORIA 3  
 NAVARRA 2  
 CACERES 2  
 MADRID 2  
 LA RIOJA 1  
 TOTAL 30 grups  
 NOMBRE D?ALUMNES 510  
ANNEX II  
MODEL D?INSTÀNCIA  
1. Dades del sol·licitant.  
Nom   
Edat Domicili Telèfon   
Localitat Província Codi Postal   
Estudis que cursa   
Centre en què cursa els estudis   
Telèfon del Centre   
Ruta en què desitja de participar   
¿Ha participat en aquesta experiència anteriorment? SI NO  
 d de 1987  
 Signatura de l'alumne  
   
2. Autorització paterna.  
En/N   
Pare/mare/tutor de   
atorga la seua autorització per tal que participe en l?activitat d'Escoles Viatgeres organitzada per la Conselleria de Cultura, Educació i Ciència.  
 Data i Signatura  
   
3. Dades a consignar pel Director del Centre.  
1. Denominació del Centre   
2. Localitat i Província   
3. Telèfon Codi Postal   
4. Nombre d'alumnes que componen el grup de 17 sol·licitants:  
 Alumnes-xics Alumnes-xiques  
   
5. Nom i cognoms del professor acompanyant   
núm. DNI Núm. Registre Personal   
Àrea i curs en què imparteix els ensenyaments   
Signatura del Director del Centre  
IL·LM. SR. DIRECTOR TERRITORIAL DE CULTURA I EDUCACIO